Aalborg Stiftstidende, 1839-09-07
Hr. Prof. Ursin har, som Tillæg til "Nyt Magazin for Kunstnere og Haandværkere hefteviis ladet omdele til Subscribenterne paa dette Blad en Beskrivelse over en af ham i f. A., fornemmelig i technisk Henseende, foretagen Reise i Sverrig. Denne Reisebeskrivelse er nu sluttet med det i forrige Uge udkomne 10de Hefte, og, ledsaget af 6 lithographerede Prospecter, tillige særskilt udgiven som et samlet Heelt. Dette Skrift, der er omtrent 20 Ark stort i lille Svo, indeholder en Mængde interessante Jagttagelser og bemærkninger, i Særdeleshed og Naborigets Jndustri og Fabrikvæsen. Forf. besøgte først Skaane, tog derpaa med det norske Dampskib til Götheborg og derfra af Canalveien til Stockholm. Hans detaillerede Beskrivelse over Canal værket er uden Tvivl det Fuldstændigste, man endnu her har læst om dette Kæmpeforetagende, der er ligesaa vigtigt for Sverrig som det geraader dette Rige til en sand national Hæder. Den hele Seileveis Tilendebringelse, bemærker Hr. Ursin, har kostet den for Sverrig vistnok betydelige Sum 10–12 Millioner Rd. Bco. (7 19 Mill. Rbd.).Men det er en Sum, som klogeligen er anvendt, da den ikke er for høi mod det unægteligen store Gode, som Landet har opnaaet ved en for den indre Omsætning især, saa vigtig Handelsvei. Man sparer ved at følge denne Seilads, istedetfor at gaae Veien søndenom Sverrig omtrent 53 1/2 svenske Miil eller det Halve. – Angaaende Frygten for denne Canals skadelige Jndflydelse paa Sundfarten og derved paa en af Danmarks vigtigste Statsindtægter, yttrer Forf. sig paa følgende Maade: "Det maatte synes, at Hovedfordelen for Sverrig af denne Seilads maatte være at undgaae Øresunds Told, og at sætte Riget i Stand til, paa Danmarks Bekostning, at udvide sin Handel, eller vel endogsaa formaae andre Nationer at søge denne nye kortere Handelsvei mellem Nordsøen og Østersøen. Forsaavidt kunde vi Danske ei uden Kummer see dette store Anlæg, hvis det modvirkede en for Danmark saa vigtig Statsindtægt. Her er vel ikke Stedet til at gaae over til disse politiske Betragtninger og den Jndvirkning, de kunne have paa den Tilfredshed, hvormed vi, som enhver af Europas Nationer, see et Broderfolk udføre et saadant Foretagende med en høi Grad af technisk Dygtighed og med Offer af betydelige Capitaler, hvorvel Landet er kun svagt befolket og har kun til Raadighed faa Pengemidler. Men vi kunne ikke aldeles forbigaae en Sag, som, uberørt, maaskee vilde tænkes at have en langt betydeligere Vægt. - Götha-Canalens Formaal. kan ingenlunde være det, at opnaae denne Handelsfordeel, men derimod at befordre den indenrigske Seilads og Han deel. Den gaaer igjennem et vigtigt og betydeligt Opland, der har rige Producter, bestaaende tildeels af Korn, af Metaller, Træ, Bygningsmaterialier, Jndustrifrembringelser. Dette Opland maa beqvemt og fordeelagtigt kunne have Udgang til Sverrigs to Handelstæder, Stockholm og Gothenborg, der sørge for Udførselen deels til Udlandet, deels til Landets fjernere Deele. Den store Betydning, Canalen saaledes faaer, forhøies, ved at den befares ogsaa af Dampskibe, der hurtigt og bestemt føre Varerne til deres Bestemmelse; den er endvidere tildeels Postvei og Vei for Reisende, som benytte i stor Mængde Dampseiladsen. Den vil drage mange Fremmede til Sverrig, som nu finde paa denne Route tilvante Beqvemmeligheder og føres behageligt gjennem mærkelige, Sydboerne som Sletteboerne uvante, skjønne Egne; den vil for Landets Jndvaanere tilveiebringe og vedligeholde Venskabs-Forbindelser og gjøre Afstandene, som findes i det vidtstrakte Rige, mindre følelige. Den vil, for at bruge et vel almindeligt, men i høi Grad træffende billede, være den rige Flod, der gyder sin velsignende Frugtbarhed over de Bredder, den væder. Disse ere og ville være Sverrigs Fordeele af dette Nutidens Storværk, eet af de største, der er udført, naar billigt Hensyn tages til Statens Størrelse og pecuniaire Kræfter. Derfor ere de anvendte Summer, hvoraf den største Deel er udgiven til en dristig Arbeidsclasse, til Militaire, hvis Løn saaledes er udredet i Fredstider, ingenlunde gaaede til Grunde, om ogsaa Renterne ikke kunne angives i høie Procenter. Saadanne Foretagender ere Nationernes sande Skatkamre, hvori ikke er gjemt hvad Møl og Rust kan fortære, eller Tyvehaand bortrane. - Men unægteligen bliver Canalen af langt mindre Betydning for Transit-Handelen. Skjøndt rummelig og stor, ville dog Fartøierne, der gaae af samme, vanskeligen kunne concurrere med de større Skibe, der gaae paa Verdenshavene. Gothenborg vil blive hvad det er, det naturlige Oplagssted for Sverrigs Producter, der udføres over Nordsøen. Amerikanerne ville med deres Skibe ikke kunne gaae opad Götha-Elven, søge Wenern eller Vettern, eller selve Stockholm; Gothenborg vil ikke see Skibe i Mængde fra Stockholm eller inde fra Landet gaae sig forbi, førende Rigets Producter til Udlandet; thi Handelsdygtighed og Capital vil bringe det til, i Forbindelse med dets naturlige Fordele, at bestaae i Concurrencen. Omvendt er det ei heller antageligt, at Stockholm vil af denne Vei i stor Mængde modtage flere oversøiske Varer, end tidligere over Gothenborg; thi Skibene, som bringe disse, kunne formedelst deres Størrelse ikke passere Canalen; men skulle de losse i Gothenborg eller oppe i Götha=Elven ved Edet, da vil Gothenborg jo ret egenligen blive Oplagsstedet, som det nu er. - Om man endog yttrer, at Canalafgifterne ere billige og lavere end Sundtolden, 1/5 eller ofte blot Halvdelen af denne, saa vil dog efter det Anførte megen Uleilighed være forbunden med Canalfarten, deels Opholdet i Sluserne, deels Vanskeligheden ikke at kunne bringe Seilskibet frem uden i Medbør, vi ville derfor ikke see mange Skibe, hverken svenske, eller endnu mindre fremmede, som ellers vilde gaae igjennem Øresund, søge denne Vei, og saameget mindre, som jo Vinteren virker langt mere bindende paa den nordlige Canal end paa den sydlige Søvei. - Vi ville altsaa neppe have Grund til ængsteligen at see vore Naboer i Besiddelse af denne vigtige Handelsvei. Der ere vel desuden høiere Hensyn, der kunne lede os til den Overbeviisning, at det ene nordiske Riges Flor ingenlunde udelukker det andets. Naar Handelen stilles under naturlige Forhold, intet Forbud eller urimelige Toldafgifter lukke det ene Land for det andets Producter, da vil Danmark og Sverrig passende udvexle deres høist forskjellige Frembringelser, og saaledes vil det ene Lands Velstand skaffe det andet (Kbhvnspst.) en bemidlet Kjøber."J Anledning af en af vedkommende Districtschirurg indgiven Regning over Diætpenge for nogle Sygebesøg, som havde fundet Sted, medens han for at foretage Vaccination opholdt sig i tvende Sogne, hvor de Syge bleve ham tilbragte, har Sognepræsten for disse Sogne paa Fattigcommissionens Vegne begjært Cancelliets Resolution for, hvorvidtDistrictschirurgen kan beregne sig Diætpenge efter Forordningen af 4 October 1825 for de Sygebesøg, han aflægger hos Almisselemmer paa Reiser i offentlige Forretninger.